Document ID: 31993R3521

KOMISSION ASETUS (EY) N:o 3521/93,
annettu 21 päivänä joulukuuta 1993,
toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetusta asetuksesta (ETY) N:o 1318/93 poikkeamisesta ja asetuksen (EY) N:o 3380/93 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92(1), ja erityisesti sen 4 artiklan,
sekä katsoo, että
komission asetuksessa (ETY) N:o 1318/93(2), sellaisena kuin se on viimeksi muutettuna asetuksella (EY) N:o 3380/93(3), rajoitetaan asetuksessa (ETY) N:o 2067/92 säädettyjen menekinedistämistoimenpiteiden soveltamisalaa niiden lihojen osalta, jotka ovat peräisin lihotusluokkiin 2 ja 3 kuuluvista ruhoista; ottaen huomioon näihin luokkiin kuuluvien kuohittujen eläinten hankintavaikeudet olisi sallittava vuonna 1993 toteutettavien menekinedistämisohjelmien osalta seuraavaksi korkeimpaan lihotusluokkaan kuuluvien lihojen käyttö,
vaikka tätä toimenpidettä on käsitelty jo asetuksessa (EY) N:o 3380/93, siinä viitataan erehdyksessä kaikkiin nautoihin rajoittumatta ainoastaan kuohittuihin eläimiin; tämän vuoksi olisi korjattava tämä erehdys korvaamalla mainittu asetus tällä asetuksella; näissä olosuhteissa olisi säädettävä sen voimaantulosta niin nopeasti kuin mahdollista, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen 1318/93 3 artiklan 2 kohdassa tarkoitetuista laatuvaatimuksista poiketen jäsenvaltiot voivat sallia lihotusluokkaan 4L tai 4 kuuluvista kuohittujen eläinten ruhoista peräisin olevien lihojen käytön, jos toimivaltaiset viranomaiset hyväksyvät näytön siitä, että lihotusluokkiin 2 ja 3 kuuluvista ruhoista peräisin oleva liha ei riitä tyydyttämään vuodelle 1993 päätettyjä menekinedistämisohjelmien tarpeita.
2 artikla
Kumotaan asetus (EY) N:o 3380/93.
3 artikla
Tämä asetus tulee voimaan seuraavana päivänä sen jälkeen, kun sen on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1993.

Labels: 3
17